ಪ್ರಾತಸ್ಸ್ಮರಣಸ್ತೋತ್ರಮ್


ಪ್ರಾತಸ್ಸ್ಮರಣಸ್ತೋತ್ರಮ್
ಪ್ರಾತಃ ಸ್ಮರಾಮಿ ಹೃದಿ ಸಂಸ್ಫುರದಾತ್ಮತತ್ತ್ವಂ 
ಸಚ್ಚಿತ್ಸುಖಂ ಪರಮಹಂಸಗತಿಂ ತುರೀಯಮ್ | 

ಯತ್ ಸ್ವಪ್ನಜಾಗರಸುಷುಪ್ತಮವೈತಿ  ನಿತ್ಯಂ 
ತದ್ಬ್ರಹ್ಮ ನಿಷ್ಕಲಮಹಂ ನ ಚ ಭೂತಸಂಘಃ ||   

ಪ್ರಾತರ್ಭಜಾಮಿ ಮನಸೋ ವಚಸಾಮಗಾಮ್ಯಂ 
ವಾಚೋ ವಿಭಾಂತಿ ನಿಖಿಲಾ ಯದುನುಗ್ರಹೇಣ || 

ಯನ್ನೇತಿ ನೇತಿ ವಚನೈರ್ನಿಗಮಾ ಅವೋಚುಃ 
ತಂ ದೇವದೇವಮಜಮಚ್ಯುತಮಾಹುರಗ್ರ್ಯಮ್ ||   

ಪ್ರಾತರ್ನಮಾಮಿ ತಮಸಃ ಪರಮರ್ಕವರ್ಣಂ ಪೂರ್ಣಂ 
ಸನಾತನಪದಂ ಪುರುಷೋತ್ತಮಾಖ್ಯಮ್|| 

ಯಸ್ಮಿನ್ನಿದಂ ಜಗದಶೇಷಮಶೇಷಮೂರ್ತೌ 
ರಜ್ಜ್ವಾಂ ಭುಜಂಗಮ ಇವ ಪ್ರತಿಭಾಸಿತಂ ವೈ || 
—–ಶಂಕರಾಚಾರ್ಯ

ನೋಡಿ
ಸ್ತೋತ್ರಗಳು

ಉಲ್ಲೇಖ
ಸ್ತೋತ್ರಗಳು
ಸಂಸ್ಕೃತ ಸಾಹಿತ್ಯ